“เงินบาท” เปิด 36.25 บ. เริ่มแข็งค่าตาม “บอนด์ยีลด์” ลดลง
ภาวะตลาด “เงินบาท” เปิด 36.25 แข็งค่าจากสัปดาห์ก่อน ให้กรอบเคลื่อนไหววันนี้ 36.10-36.35 บาท
ภาวะตลาด “เงินบาท” เปิด 36.25 แข็งค่าจากสัปดาห์ก่อน ให้กรอบเคลื่อนไหววันนี้ 36.10-36.35 บาท
1 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.25 บาท/ดอลลาร์ แข็งค่าจากปิดตลาดเย็นวันพุธที่ระดับ 36.76 บาท/ดอลลาร์ บาทแข็งค่าตามบอนด์ยีลด์สหรัฐฯ ที่ปรับตัวลดลง หลังจากสัปดาห์ที่ผ่านมาธนาคารกลางสหรัฐ (เฟด) ขึ้นดอกเบี้ย 0.75% โดยตลาดประเมินว่าครั้งถัดๆ ไป เฟดน่าจะขึ้นในอัตราที่ลดลง ด้านภูมิภาคแข็งค่ามาตั้งแต่ช่วงวันหยุดของที่ผ่านมา
ด้านนักบริหารเงิน ประเมินกรอบการเคลื่อนไหวของเงินบาทของวันนี้ไว้ที่ 36.10 – 36.35 บาท/ดอลลาร์
สำหรับปัจจัยที่ต้องติดตามวันนี้ คือ ดัชนีภาคบริการเดือนก.ค. จากสถาบันจัดการด้านอุปทานของสหรัฐ (ISM) และดอลลาร์ในตลาดโลกเทียบกับสกุลเงินสำคัญ
ขณะที่ THAI BAHT FIX 3M (27 ก.ค.) อยู่ที่ระดับ 0.33894% ส่วน THAI BAHT FIX 6M อยู่ที่ระดับ 0.75432%